Pärast "Terminator"-it tegi Arnold kaks filmi, mis polegi ulmekad ega mõõgamängud. "Commando"-s on Arnold kolonel John Matrix (äge nimi, mis?), kelle tütar ära röövitakse. "Raw Deal" räägib politseinikust, kellele antakse ülesanne pätijõuguga ühineda ja see kahjutuks teha. "Commando" oli kaheksakümnendatel päris populaarne film, kuid õigupoolest pole neis filmides midagi peale lõputu tulistamise. Rat-tat-tat. Soovitav vaadata vaid neil, kel põmmutamise vastu tõesti kustumatu kirg ja kes veedavad kogu oma vaba aja lasketiirus.